Φαρφάλες με κουνουπίδι, σπανάκι και κουκουνάρι
Οι φαρφάλες με κουνουπίδι, σπανάκι και κουκουνάρι είναι μια πρωτότυπη μακαρονάδα φούρνου για όλες τις ημέρες της εβδομάδας.
500 γρ. (1 πακέτο) φαρφάλες, 500 γρ. κουνουπίδι, χωρισμένο σε μικρά μπουκετάκια, 300 γρ. κατεψυγμένο σπανάκι σε φύλλα (αν πάρουμε τη συσκευασία του 1 κιλού, χρησιμοποιούμε το 1/3), αποψυγμένο και στραγγισμένο, 1 σκελίδα σκόρδου, καθαρισμένη, κοπανισμένη, 600 ml γάλα φρέσκο, ζεστό, 200 ml λευκό, ξηρό κρασί (βρασμένο για 4 - 5 λεπτά σε μέτρια φωτιά - να εξατμιστεί το αλκοόλ), 120 γρ. κασέρι πικάντικο, τριμμένο, 300 γρ. κεφαλοτύρι, τριμμένο, 50 γρ. μπλε τυρί, της αρεσκείας μας, 25 γρ. κουκουνάρια, το ξύσμα από 1 ακέρωτο λεμόνι, 1/2 κουτ. γλυκού μοσχοκάρυδο, τριμμένο, 30 ml ελαιόλαδο, αλάτι, φρεσκοτριμμένο πιπέρι
Για τις φαρφάλες με κουνουπίδι, σπανάκι και κουκουνάρι, βράζουμε σε αλατισμένο νερό που κοχλάζει τα ζυμαρικά μαζί με το κουνουπίδι, 2 λεπτά λιγότερο από το χρόνο που δίνεται στις οδηγίες της συσκευασίας. Τα στραγγίζουμε και τα αφήνουμε στην άκρη.Στην ίδια κατσαρόλα, άδεια πλέον, ζεσταίνουμε το ελαιόλαδο σε μέτρια φωτιά και σοτάρουμε το σκόρδο για περίπου 1/2 λεπτό, ίσα-ίσα να αρωματίσει το λάδι. Το αφαιρούμε, ρίχνουμε το σπανάκι, αλατοπιπερώνουμε και σοτάρουμε για περίπου 3 - 4 λεπτά, μέχρι να λαδωθεί καλά και να εξατμιστούν τα υγρά.Ρίχνουμε τα μακαρόνια και το κουνουπίδι, ανακατεύουμε να αναμειχθούν και αποσύρουμε από τη φωτιά.Προθερμαίνουμε το φούρνο στους 180° C.Αδειάζουμε το μείγμα ζυμαρικών - λαχανικών στο ταψί και το στρώνουμε ομοιόμορφα.Ρίχνουμε στο μπλέντερ το κρασί, το γάλα, τη μισή ποσότητα από το κασέρι και το κεφαλοτύρι, όλο το μπλε τυρί, το ξύσμα, το μοσχοκάρυδο, αλάτι, φρεσκοτριμμένο πιπέρι και τα χτυπάμε για περίπου 1 - 2 λεπτά, μέχρι να έχουμε μια ομοιογενή σάλτσα.Αδειάζουμε τη σάλτσα πάνω στα ζυμαρικά με τα λαχανικά, ανακατεύουμε να αναμειχθούν και στρώνουμε την επιφάνεια με μια σπάτουλα.Σε ένα μικρό μπολ ανακατεύουμε την υπόλοιπη ποσότητα τυριών με το κουκουνάρι και σκορπίζουμε το μείγμα ομοιόμορφα πάνω στα ζυμαρικά με τη σάλτσα.Ψήνουμε για περίπου 15 λεπτά τις φαρφάλες με κουνουπίδι, σπανάκι και κουκουνάρι, μέχρι να ροδίσει η επιφάνεια.
Ζυμαρικά,Κουνουπίδι,Τυρί